Britanske snage su napale Lagos 1851, a formalno je aneksiran 1865. Nigerija je postala Britanski protektorat 1901. Kolonizacija je trajala do 1960. godine, kada je pokret za nezavisnost prevladao, tako da je Nigerija stekla svoju nezavisnost. Nigerija je prvi put postala republika 1963. godine, ali je podlegla vojnoj vladavini tri godine kasnije, nakon krvavog državnog udara. Separatistički pokret kasnije je formirao Republiku Bijafru 1967. godine, što je dovelo do trogodišnjeg građanskog rata u Nigeriji. Nigerija je ponovo postala republika nakon što je napisan novi ustav 1979. godine. Međutim, republika je bila kratkotrajna, i vojska je ponovo preuzela vlast četiri godine kasnije. Planirano je da nova republika bude uspostavljena 1993. godine, ali je to onemogućio general Sani Abačaa. Abača je umro 1998. godine, a Četvrta republika je zatim uspostavljena naredne godine, čime su okončane tri decenije povremene vojne vladavine.